
Vadovaudamasis Lietuvos Respublikos Biudžetinių įstaigų įstatymu, Telšių rajono savivaldybės priešgaisrinės tarnybos nuostatais, patvirtintais Telšių rajono savivaldybės tarybos  2009 m. rugsėjo 24 d. sprendimu Nr. T1-359 ir Lietuvos Respublikos priešgaisrinės saugos įstatymo (2014 m. lapkričio 13 d. įstatymo Nr. XII-1330 redakcija) 7 straipsnio 1 dalies 14 punktu ir įgyvendindamas Lietuvos Respublikos vidaus reikalų ministro 2015 m. kovo 31 d. įsakymo Nr. 1V-246 „Dėl įgaliojimų suteikimo įgyvendinant Lietuvos Respublikos priešgaisrinės saugos įstatymą“, 1.2 punktą: 
1. T v i r t i n u Telšių rajono savivaldybės priešgaisrinės tarnybos savanorių ugniagesių veiklos atlikimo ir savanorių ugniagesių, dalyvaujančių gaisrų gesinimo darbuose, nemokamų periodinių sveikatos patikrinimų tvarkos aprašą (pridedama).
2. N u s t a t a u, kad šis įsakymas įsigalioja 2016 m. sausio 4 d.



                     Direktorius                                                                            	Rimas Radavičius















 								
                                                                                          PATVIRTINTA
Telšių rajono savivaldybės 
priešgaisrinės tarnybos direktoriaus
2016 m. sausio 4 d.
įsakymu Nr. PTĮ-302
		

TARNYBOS SAVANORIŲ UGNIAGESIŲ , DALYVAUJANČIŲ  GAISRŲ GESINIMO DARBUOSE, NEMOKAMŲ PERIODINIŲ SVEIKATOS PATIKRINIMŲ TVARKOS APRAŠAS

I SKYRIUS
BENDROSIOS NUOSTATOS
1. Savanorių ugniagesių, dalyvaujančių gaisrų gesinimo darbuose, nemokamų periodinių sveikatos patikrinimų tvarkos aprašas (toliau – Aprašas) nustato savanorių ugniagesių, dalyvaujančių gaisrų gesinimo darbuose, (toliau – savanoriai ugniagesiai) nemokamų periodinių sveikatos patikrinimų tvarką.
2. Savanoriams ugniagesiams keliamus sveikatos reikalavimus, suderintus su Sveikatos apsaugos ministerija, įsakymu nustato Priešgaisrinės apsaugos ir gelbėjimo departamento direktorius.
3. Apraše vartojamos sąvokos atitinka Priešgaisrinės saugos įstatyme, sveikatos apsaugos ministro įsakymuose ir kituose teisės aktuose apibrėžtas sąvokas.

II SKYRIUS
PATIKRINIMO TVARKA
4. Savanorių ugniagesių periodinis sveikatos patikrinimas atliekamas įstaigoje, turinčioje licenciją teikti sveikatos priežiūros paslaugas.
5.  Savanorių ugniagesių periodinis sveikatos patikrinimas atliekamas kartą per 2 (dvejus) metus.
.	Prieš atliekant savanorių ugniagesių periodinį sveikatos tikrinimą savanoriškos veiklos organizatorius privalo išduoti Asmens medicininę knygelę (F Nr. 048/a).
.	Jei savanoris ugniagesys ar pretendentas yra valstybinės priešgaisrinės gelbėjimo tarnybos pareigūnas ar darbuotojas, dalyvauja atliekant gaisrų gesinimo ir kitus gelbėjimo darbus ir atitinka vidaus reikalų ministro ir sveikatos apsaugos ministro nustatytus sveikatos reikalavimus, jam nereikia tikrintis sveikatos. Savanoriškos veiklos organizatoriui pristatomos darbdavio patvirtintos Asmens medicininės knygelės (F Nr. 048/a) pirmojo, antrojo lapų kopijos ir lapo, kuriame yra įrašas apie paskutinį kartą atliktą sveikatos tikrinimą, kopija. 
.	Jei savanoris ugniagesys ar pretendentas yra savivaldybės priešgaisrinės tarnybos darbuotojas, dalyvauja atliekant gaisrų gesinimo ir kitus gelbėjimo darbus ir atitinka sveikatos apsaugos ministro nustatytus sveikatos reikalavimus, jam nereikia tikrintis sveikatos. Savanoriškos veiklos organizatoriui pristatoma darbdavio patvirtintos Asmens medicininės knygelės (F Nr. 048/a) lapų kopijos ir lapo, kuriame yra įrašas apie paskutinį kartą atliktą sveikatos tikrinimą, kopija.
.	Periodinius sveikatos patikrinimus apmoka savanoriškos veiklos organizatorius.

III SKYRIUS
BAIGIAMOSIOS NUOSTATOS
10.	Atlikus sveikatos tikrinimą Asmens medicininė knygelė (F Nr. 048/a) išduodama savanoriui ugniagesiui, kuris pats ją pateikia savanoriškos veiklos organizatoriui.
11.	Savanoris ugniagesys, gavęs sveikatos patikrinimo išvadą, ją gali apskųsti teisės aktų nustatyta tvarka.

